CELEX: 32005D0375
Language: el
Date: 2005-05-11 00:00:00
Title: 2005/375/EK: Απόφαση της Επιτροπής, της 11ης Μαΐου 2005, για την τροποποίηση της απόφασης 90/255/ΕΟΚ που καθορίζει τα κριτήρια εγγραφής στα γενεαλογικά βιβλία αιγοειδών και προβατοειδών αναπαραγωγής καθαράς φυλής [κοινοποιηθείσα υπό τον αριθμό Ε(2005) 1409]  (Κείμενο που παρουσιάζει ενδιαφέρον για τον ΕΟΧ)

13.5.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 121/87
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 11ης Μαΐου 2005
   για την τροποποίηση της απόφασης 90/255/ΕΟΚ που καθορίζει τα κριτήρια εγγραφής στα γενεαλογικά βιβλία αιγοειδών και προβατοειδών αναπαραγωγής καθαράς φυλής
   [κοινοποιηθείσα υπό τον αριθμό Ε(2005) 1409]
   (Κείμενο που παρουσιάζει ενδιαφέρον για τον ΕΟΧ)
   (2005/375/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 89/361/ΕΟΚ του Συμβουλίου, της 30ής Μαΐου 1989, που αφορά τα αιγοειδή και προβατοειδή αναπαραγωγής καθαράς φυλής (1), και ιδίως τη δεύτερη περίπτωση του άρθρου 4,
   Εκτιμώντας τα ακόλουθα:
   
               (1)
            
            
               Η απόφαση 90/255/ΕΟΚ της Επιτροπής, της 10ης Μαΐου 1990, που καθορίζει τα κριτήρια εγγραφής στα γενεαλογικά βιβλία αιγοειδών και προβατοειδών αναπαραγωγής καθαράς φυλής (2), προβλέπει ότι οι ενώσεις και οργανώσεις κτηνοτρόφων μπορούν να αποφασίζουν την εγγραφή αρσενικών ζώων ορισμένων φυλών που προσδιορίζονται σε κλειστό κατάλογο, σε παράρτημα του γενεαλογικού βιβλίου.
            
         
               (2)
            
            
               Ο κατάλογος αυτός έχει διαπιστωθεί ότι δεν είναι καθόλου πρακτικός και εύκαμπτος και θα πρέπει να αντικατασταθεί από μια εύκαμπτη διαδικασία βάσει της οποίας οι οργανώσεις κτηνοτρόφων δύνανται να επιλέγουν τη χρησιμοποίηση των απαραίτητων γενετικών πόρων στο πλαίσιο ενός σαφώς καθορισμένου και εποπτευομένου προγράμματος αναπαραγωγής.
            
         
               (3)
            
            
               Είναι προς όφελος της προστασίας των ζωικών γενετικών πόρων να επιτραπεί στις συγκεκριμένες οργανώσεις ή ενώσεις κτηνοτρόφων να καταρτίζουν εφόσον ενδείκνυται παραρτήματα των γενεαλογικών βιβλίων τους για αρσενικά τα οποία δεν πληρούν τα κριτήρια εγγραφής στο κύριο τμήμα αλλά είναι πολύτιμα για την διατήρησης της φυλής.
            
         
               (4)
            
            
               Οι κανόνες της εισαγωγής ορισμένων αρσενικών ζώων σε παράρτημα του γενεαλογικού βιβλίου και η έγκριση της έγγραφης απογόνων αυτών των αρσενικών ζώων στο κύριο τμήμα του γενεαλογικού βιβλίου θα πρέπει να είναι επαρκώς περιοριστική και χωρίς δυσμενείς διακρίσεις· προς το σκοπό αυτό, θα πρέπει να υποβάλλονται για προηγούμενη έγκριση στην αρμόδια αρχή στην οποία αναφέρεται η απόφαση 90/254/ΕΟΚ της Επιτροπής, της 10ης Μαΐου 1990, για τον καθορισμό των κριτηρίων αναγνώρισης και εποπτείας των ενώσεων και οργανώσεων κτηνοτρόφων που τηρούν ή καταρτίζουν γενεαλογικά βιβλία για τα αιγοειδή και προβατοειδή αναπαραγωγής καθαράς φυλής (3).
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης ζωοτεχνικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 90/255/ΕΚ αντικαθίσταται από το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Μαΐου 2005.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 153 της 6.6.1989, σ. 30.
   
      (2)  ΕΕ L 145 της 8.6.1990, σ. 32.
   
      (3)  ΕΕ L 145 της 8.6.1990, σ. 30.
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ
            Όροι προβλεπόμενοι στην τέταρτη περίπτωση του άρθρου 4
            
                     
                        1.
                     
                     
                        Το γενεαλογικό βιβλίο πρέπει να αναφέρεται στις “άγριες” φυλές που κανονικά δεν προορίζονται για εντατική παραγωγή. Η ένωση ή οργάνωση κτηνοτρόφων πρέπει να έχει αποδείξει την έλλειψη αρσενικών ζώων εγγεγραμμένων στο κύριο τμήμα του γενεαλογικού βιβλίου και διαθέσιμων για αναπαραγωγή σύμφωνα με το πρόγραμμα αναπαραγωγής.
                     
                  
                     
                        2.
                     
                     
                        Η ένωση ή οργάνωση κτηνοτρόφων πρέπει να έχει αιτιολογήσει την ανάγκη κατάρτισης παραρτήματος αρσενικών ζώων στο γενεαλογικό βιβλίο στο πλαίσιο του προγράμματος αναπαραγωγής.
                     
                  
                     
                        3.
                     
                     
                        Οι όροι υπό τους οποίους οι απόγονοι των αρσενικών ζώων που είναι εγγεγραμμένα στο παράρτημα του γενεαλογικού βιβλίου δύνανται να εγγραφούν στο κύριο τμήμα του γενεαλογικού βιβλίου πρέπει να είναι τουλάχιστον τόσο αυστηροί όσο και οι εφαρμοζόμενοι στα αντίστοιχα θηλυκά. Προς το σκοπό αυτό, η ένωση ή οργάνωση κτηνοτρόφων πρέπει να λάβει προηγούμενη έγκριση των όρων αυτών από την αρχή αρμόδια για την έγκριση της εν λόγω οργάνωσης σύμφωνα με την απόφαση 90/254/ΕΟΚ της Επιτροπής.»